kardosdrur/scandi-wiki huggingface dataset:
Sønderjyllands Højspændingsværk

Sønderjyllands Højspændingsværk blev stiftet som et andelsselskab i 1922 med henblik på at forsyne de genforenede sønderjyske landsdele med elektricitet. Det ophørte med at eksistere som selvstændigt selskab da det den 22. juni 2000 blev fusioneret  med de fem andre kraftværksselskaber i Jylland og på Fyn. Ved fusioneringen skiftede værket navn til Elsam Kraft A/S, Enstedværket. Siden 2006 er værket ejet af DONG Energy.

Historie

Ved Genforeningen i 1920 bestod elektricitetsforsyningen i Sønderjylland af små jævnstrømsværker i de fire købstæder samt i enkelte stationsbyer. Desuden blev et område ved grænsen forsynet fra højspændingsværket i Flensborg. Allerede inden genforeningen begyndte man at overveje en elektricitetsforsyning af hele Sønderjylland, og der blev i første omgang stiftet fem forsyningsselskaber på andelsbasis. 

Den 14. november 1922 blev der afholdt stiftende generalforsamling i Sønderjyllands Højspændingsværk, der i første omgang kun fik tre af forsyningsselskaberne samt Aabenraa kommune som andelshavere. De øvrige forsyningsselskaber og købstadskommuner indtrådte dog efterhånden også i andelsselskabet. Allerede en måned efter stiftelsen begyndte man byggeriet af et højspændingsværk på havnen i Aabenraa. Værket var projekteret af Århus-firmaet Eriksen & Sardemann, som også stod for byggeriet, og blev tegnet af Aabenraa-arkitekten Jep Fink. Det kunne tages i brug den 24. oktober 1924 og blev officielt indviet af kong Christian 10. den 23. maj 1925. Værket havde fra begyndelsen to 2500 KW dampturbiner og producerede i året 1925 5,4 MIO KW. 

Med tiden blev værket på Aabenraa havn udvidet flere gange. Efterhånden måtte man dog se sig om efter en anden placering, bl.a. på grund af store forureningsproblemer. I 1958 blev der bygget et nyt kraftværk ved Ensted syd for Aabenraa og i løbet af de følgende år blev det gamle værk i Aabenraa udfaset. Enstedværket blev udvidet med en blok 2 i 1969 og en blok 3 i 1979. Den sidste blok blev bygget i samarbejde med det tyske selskab Nordwestdeutsche Kraftwerke. 

Sønderjyllands Højspændingsværk havde fra begyndelsen et samarbejde med kraftværker syd for grænsen. Bl.a. af den grund kunne man sælge elektriciteten billigere, end det var muligt i resten af Danmark. Dette medførte at brugen af elektricitet i industrien, landbruget og i husholdningerne tidligt blev udbredt i Sønderjylland. I 1956 indgik Sønderjyllands Højspændingsværk i Elsam, et samarbejde mellem alle kraftværker i Jylland og på Fyn. I 2000 blev dette samarbejde til aktieselskabet Elsam A/S, og dermed forsvandt det gamle navn Sønderjyllands Højspændingsværk.

Litteratur

R. Friese (ed.): Sønderjyllands Højsppændingsværk Andelsselskab 50 år, Vojens 1972
Helle Askgaard: Sønderjyllands Højspændingsværk 75 år, 

Kraftvarmeværker i Danmark
DONG Energy
Etableret i 1922
Lakshadweep

Lakshadweep (Malayalam: ലക്ഷദ്വീപ്) er det mindste unionsterritorium i Indien (oprettet 1956). Det består af 12 koralatoller, tre koralrev, og fem sandbanker. Arealet af øerne er 32 km². Øerne ligger i det Arabiske Hav 200 til 300 km ud for kysten ved Kerala.
Elleve af øerne er beboede. Der er adskillige småøer som ikke er optalt.

Hovedøerne er: Kavarrati (hvor hovedstaden Kavarrati ligger), Agatti, Minicoy og Amini. Samlet befolkning 60.595 ifølge folketællingen i 2001. Agatti har en lufthavn hvor der er direkte fly til Kochi. Turister har måske brug for en tilladelse for at besøge øerne, nogle øer er det ikke tilladt at besøge som udlænding. 

Navnet på øgruppen betyder direkte oversat "hundredetusinde øer."

Øer i Indien
Øgrupper i Indiske Ocean
Fuglenes Verden

Fuglenes Verden er en BBC-produceret dokumentarserie, der handler om fugle fra hele verden. Man får bl.a. et indblik i de forhistoriske flyveøglers liv. Sir David Attenborough er manuskriptforfatter og vært på serien, som også er udkommet på DVD. DVD-serien er delt op i 10 afsnit, fordelt på 5 DVD'er. DVD-serien er udgivet og produceret af filmselskabet Universal Pictures.

Serien er en del af Attenboroughs Life-serie af programmer, hvor The Private Life of Plants (1995) gik forud, og den blev efterfulgt af The Life of Mammals (2002). Inden sidstnævnte blev sendt var Attenborough vært på State of the Planet (2000) og fortæller  på The Blue Planet (2001).

Oversigt over de 10 afsnit (oversat til dansk) 

 At flyve eller ikke flyve?
 Flyvningens kunst
 Den evige jagt på føde
 Kødædere
 Fiskeri som levevej
 Signaler og sang
 Det at finde en mage
 Æglægningens trængsler
 Problemer med forældreværdigheden
 Hvor langt kan vingerne bære?

Tv-programmer fra BBC
Dokumentarserier
Britiske tv-serier fra 1990'erne
The Voice TV

The Voice TV var en dansk musik-tv-kanal ejet af SBS Broadcasting, der bl.a. også står bag radioversionen af The Voice. The Voice TV sendte for første gang i Danmark den 16. august 2004 og sendte 24 timer i døgnet. Den 30. december 2012 lukkede The Voice TV og blev erstattet af SBS' nye ungdomskanal 7'eren.

Tv-kanalen findes også i lokale udgaver i Norge, Finland og Bulgarien. Tidligere fandtes også en udgave i Sverige, som er lukket den 30. september 2008.

Programmer 
The Voice TV stod blandt andet bag disse programmer:

 The Voice Exclusive (værter Nadia Nikolajeva og Lars Sandstrøm)
 New Voices (vært Nadia Nikolajeva)
 Quiz'en (vært Rico Corneliussen)
 Tracklisten (vært Lars Sandstrøm)
 Big Brother 2012 Directors cut

Af tidligere værter kan nævnes: Lina Rafn, Anne Rani, Maibritt Holsbøl, Nicola, Mascha Vang og Frederik Christian Sundsdal, Victor Moreno, Kevin Tandrup, Stine Kronborg Stine Ternstrøm, Michael Bernhard, Christina Bjørn, Mikkel Kryger, Pernille Fals Barth, Louise Scheutz Klixbull.

Se også
7'eren

Eksterne henvisninger 
 The Voice TVs hjemmeside 

Voice TV
Etableret i 2004
SBS TV
Ophørt i 2012
Tommie Smith

Tommie Smith (født 6. juni 1944) er en tidligere amerikansk atletikudøver.

Han vandt 200 m finalen ved OL i Mexico i 1968 og satte ved den lejlighed verdensrekord (19.83).

Smith og bronzevinderen på 200 meter, John Carlos, viste en Black Power-hilsen under sejrsceremonien, hvilket medførte, at begge løbere blev smidt ud af holdet og blev udvist fra OL-området.

Sidenhen er denne markering blevet regnet for én af de vigtigste milepæle indenfor den amerikanske borgerrettighedsbevægelse.

Eksterne henvisninger 

Sprintere fra USA
Den nordiske sprogkonvention

Den nordiske sprogkonvention er en konvention mellem Sverige, Danmark, Finland, Island og Norge om nordiske statsborgeres ret til at anvende deres eget sprog i et andet nordisk land ved henvendelse til disse landes myndigheder. Den er udformet på baggrund af Nordisk Råds rekommendation 29/ 1966. 

Konventionen blev oprettet 17. juni 1981, men blev først ratificeret af Danmark 17. december 1986 med ikrafttrædelse 10. marts 1987. Konventionen bliver løbende opdateret.

Konventionen fastlægges og administreres af Nordens Sprogråd (NSR), en gruppe nedsat af Nordisk Råd, som har til opgave at styrke den internordiske sprogforståelse, styrke de nordiske sprogegenskaber, tilgodese en demokratisk sprogpolitik og styrke de nordiske sprog i og uden for Norden.

Eksterne henvisninger 
 Konventionen på svensk

Nordisk samarbejde
Sprogkonvention
Traktater
Haptanthaceae

Haptanthaceae er en monotypisk familie med én slægt og én art (Haptanthus hazlettii). Det er et stedsegrønt træ, som vokser i Honduras. Bladene er modsatte, helrandede og svagt foldede langs bladribberne ved grunden. Blomsterne sidder i bladhjørnerne og er meget uregelmæssigt byggede. Frugten er ukendt, og planten er muligvis uddød, for man kender kun herbarieeksemplaret og har ikke kunnet finde den igen.

Plantefamilier
Sphenostemonaceae

Sphenostemonaceae er en familie med  én slægt og 10 arter, som findes på Ny Guinea, Ny Kaledonien og i Australien. Det er stedsegrønne buske eller træer med næsten modsatte, hele blade, som har tandet rand og korte stilke. Blomsterne har bægerblade og kronblade siddende korsvist modsat. Frugten er et bær.

Plantefamilier
Polyosmaceae

Polyosmaceae er en familie med én slægt og ca. 60 arter, som findes fra det østlige Himalaya over Sydkina til det nordøstlige Australien og Ny Kaledonien. Det er træer med modsatte blade, der har tandet eller hel rand. Blomsterne sidder som klaser i bladhjørnerne, og de er firetallige med smalle knopper og smalle kronblade. Planterne har evne til at optage og samle aluminium, der ellers er en plantegift.

Plantefamilier
Nicolai Kielstrup

Nicolai Kielstrup (født 4. oktober 1991) er en dansk tidligere musiker, bosat i Vejle. 

Nicolai Kielstrup vandt MGP i 2005, med sangen Shake – Shake – Shake!. I denne forbindelse blev der udgivet en plade, navngivet De 3 vindere af MGP 2005, med deltagelse af showets tre bedst placerede (Nicolai, Signe K. og Twiz). Nicolai bidrog med fire sange på udgivelsen: Hip Hop Beats i Låget,  Nico's Partysted, Baby, Dans Med Mig og Gør Sådan Her.
 
Efterfølgende deltog Nicolai Kielstrup i Junior Eurovision Song Contest i Belgien, hvor han fik en 4. plads, med sangen Shake – Shake – Shake!.

Nicolai har efterfølgende udgivet to album: 
 Nicolai (2006)
 Stage 2 (12 november i 2007)
 Dejavu – Tilbage Til Mig (2 februar i 2009)

Nicolai Kielstrup er fætter til fodboldspiller Steffen Kielstrup.

Eksterne henvisninger 
 Nicolai Kielstrups hjemmeside  
 
 

Vindere af MGP
Personer fra Vejle
Børnesangere fra Danmark
Paracryphiaceae

Paracryphiaceae er en monotypisk familie med én slægt og én art. Det er træagtige planter med hårklædte skud. Blomsterne sidder i forgrenede aks. Frugterne er vingede og forveddede.

 
Paracryphiales
Plantefamilier
Columelliaceae

Columelliaceae er en familie med to slægter med arter i Andesbjergene fra Colombia til Bolivia. Det er stedsegrønne buske eller træer med bitter smag. Bladene er modsatte med kirtler langs den tandede rand og på undersiden. De uregelmæssige blomster har to støvdragere og to frugtanlæg. De  sidder samlet i halvskærme.

Slægter
Columellia
Desfontainia

 
Bruniales
Plantefamilier
Bruniaceae

Bruniaceae er en familie med 12 slægter og ca. 75 arter i det sydligste Afrika (Kap-provinsen). Det træagtige planter, som kan minde om Lyng. Bladene er skruestillede og hele med hel rand og en bladspids, som bærer kirtler. Blomsterne er samlet i aks eller hoveder. De enkelte blomster er små og firetallige. Frugterne er nødder eller kapsler.

Der kan ses påfaldende ligheder mellem blomsterne hos de nulevende Bruniaceae og dem hos den fossile slægt Actinocalyx fra Kridttiden.

 
Bruniales
Plantefamilier
Sundarbans

Sundarbans er den største mangroveskov i verden. Den ligger ved Gangesflodens delta og breder sig over arealer i Bangladesh. Sundarbans er på UNESCO's liste over verdens naturarv. Et område på  963 km² blev i 2001  udpeget til biosfærereservat under UNESCOs Menneske og biosfære-programmet.

Sundarbans er gennemskåret af et komplekst netværk af tidevandsvandkanaler, mudderøer og små øer. Mangroveskoven består af en række træarter, som alle kan vokse i saltvand, og hvis rødder to gange dagligt dækkes af vand, når tidevandet trænger ind og oversvømmer mangroveskoven. Mangrovetræerne udskiller salt gennem rødder, bark og blade.

Området er kendt for sin store biologiske mangfoldighed. Mest berømt er den bengalske tiger, men også adskillige arter af fugle og plettede hjorte, krokodiller og slanger lever her. Det estimeres, at der er 400 bengalske tigre og 30.000 plettede hjorte i området.

Mangrovetræernes vidtforgrenede net af rødder yder beskyttelse for et rigt dyreliv: Fisk, rejer, krabber, snegle og havbørsteorme. Og mangroven er en vigtig 'børnehave' for mange koralrevsfisk, som opsøger mangroven, når de skal gyde.

Mod syd møder skoven Den Bengalske Bugt, mod øst afgrænses den af Baleswarfloden, mens der mod nord er der en skarp grænse mod opdyrket land. Det totale landareal er 4.143 km², vandarealet er 1.874 km².

Skoven bidrager med ca. 40 % af Bangladeshs totale indtægter af skove. En række industrier bruger træet bl.a. en tændstikfabrik, et værft og en møbelfabrik. Forskellige andre produktioner og plantager hjælper med at generere indkomst til mindst en halv million fattige kystbeboere. Ud over produktion fra skoven skaber den også beskyttelse mod noget af kraften fra de cykloner, som ofte rammer området.

Referencer

Eksterne henvisninger 

Indiens geografi
Bangladesh
Verdensarvsområder i Asien-Australasien
Midnatssol

Midnatssol eller polardag er navnet på det fænomen, at Solen nord for nordlige polarkreds og syd for den sydlige polarkreds en eller flere nætter hvert år ikke går ned under horisonten. Fænomenet optræder omkring solhverv, den 21. juni eller 22. juni nord for den nordlige polarkreds og 21. december eller 22. december syd for den sydlige polarkreds.

Perioden med midnatssol bliver gradvis længere jo nærmere man kommer henholdsvis Nordpolen og Sydpolen. Ved Nordpolen er Solen på himlen døgnet rundt i hele sommerhalvåret, mens Sydpolen i samme periode har uafbrudt nat. Omvendt er der midnatssol syd for den sydlige polarcirkel, når det er sommer på den sydlige halvkugle, og der er polarnat på Nordpolen. På den måde kan man opleve begge fænomener, hele året rundt.

Se også 
 Terminator

Solen
Lys
Polarområderne
Petrosaviales

Petrosaviales er monotypisk med kun én familie. Familiens arter er udbredt i Sydøstasien med Japan som det nordligste udbredelsesområde. Arterne danner jordstængler. De har hårløse stængler og blade, og bladene er spiralstillede (på jordstængler er de skælformede).

 Petrosaviaceae

Planteordener
Huerteales

Huerteales er en orden med kun to familier, som er tropiske med nogle få slægter og arter.

 Dipentodontaceae
 Tapisciaceae

 
Planteordener
Dasypogonaceae

Dasypogonaceae er en familie med 4 slægter og 16 arter, som findes i det sydlige og vestlige Australien. Det er urteagtige eller delvist forveddede planter uden mykorrhiza. Bladene er skruestillede med veludviklede bladskeder og blivende basis. Blomsterne er tretallige og regelmæssige eller reducerede. Frugerne er afrundede nødder.

Plantefamilier
Outeniqua Choo Tjoe

Outeniqua Choo Tjoe var det sidste bevarede passagerdamptog i drift i Afrika. Indtil linjens lukning i 2009 var der afgange seks dage om ugen.

Jernbanen blev færdigbygget i 1928 og forbandt byerne George og Knysna i Western Cape-provinsen i Sydafrika, en strækning på 67 km.  Turen tog tre timer, og toget standsede undervejs i Wilderness, Goukamma og Sedgefield. Sporet følger kysten (her kaldet Garden Route) og ender med en bro over lagunen i Knysna. 

Outeniqua Choo Tjoe havde, da den i 1992 officielt blev erklæret bevaringsværdig, omkring 40.000 passagerer om året. Ti år senere var tallet på 115.000, hvoraf 70% var udenlandske turister.

Genåbning 
Outeniqua Choo Tjoe genåbnede som veterantog i 2010, men på den mindre krævende strækning fra George til Mossel Bay.

Eksterne henvisninger 

 Outeniqua Choo Tjoe Heritage Museum 

Garden Route
Veteranjernbaner
Transport i Sydafrika

de:Bahnstrecke George–Knysna
Russian Pizza Blues (film)

Russian Pizza Blues er en dansk-svensk-norsk film fra 1992.
Manuskript Michael Wikke, Steen Rasmussen og Mikael Olsen.
Instruktion Michael Wikke og Steen Rasmussen.
Blandt de medvirkende kan nævnes:

Michael Wikke
Steen Rasmussen
Monica Zetterlund
Claus Nissen
Hugo Øster Bendtsen
Line Kruse
Jytte Pilloni
Birgitte Prins
Hans Henrik Bærentsen
Rikke Wölck
Bodil Jørgensen

Eksterne henvisninger 
 

Svenske film fra 1992
Danske film fra 1992
Robertprisen for årets musik
Komediefilm fra Danmark
Komediefilm fra Norge
Film fra Danmark (administrationskategori)
Dansksprogede film
Svensksprogede film
Norsksprogede film
Huaceae

Huaceae er en familie med 2 slægter og 3 arter, som vokser i tropisk Afrika. Det er stedsegrønne lianer eller træer med hårklædte stængler. Bladene er helrandede og toradede med kirtler langs randen. Blomsterne sidder i bundter fra bladhjørnerne og de enkelte blomster er 4-tallige. Hele planten lugter af hvidløg.
Det bli'r i familien (dansk film)

Det bli'r i familien er en dansk film fra 1993 instrueret af Susanne Bier.

Handling 
Jan er en livsglad kok, som føler at hans verden bryder sammen, da hans mor dør. Han finder dog ud af, at hans virkelige mor er en helt anden, og at hans far heller ikke er den han troede. Han opsøger sin rigtige mor - en gal skuespillerinde - og sammen tager de på en rejse tilbage i tiden, - med taxa til Portugal. Her møder Jan den store kærlighed - og sin søster, og moderen møder sin ungdoms forelskelse, som muligvis er Jans far.

Referencer

Eksterne henvisninger 
 

Danske film fra 1993
Film fra Danmark (administrationskategori)
Film instrueret af Susanne Bier
Det bli'r i familien

Det bli'r i familien kan hentyde til flere artikler:
 Det bli'r i familien (dansk film) – en dansk film.
 Det bli'r i familien (tv-serie) – en amerikansk film med den originale titel Family Business.
Misundelse

Misundelse er en følelse, et ønske om at have en andens egenskaber, status, evner, anseelse eller ejendele. Misundelse har ikke nødvendigvis med ting at gøre; det centrale er fornemmelsen af den anden er i en bedre situation end man selv er.

I den katolske tradition er misundelse (invidia) en af "de syv dødssynder" og betragtes som en synd, fordi den misundelige overser sine egne gaver og stræber efter den andens tilstand i stedet for at arbejde på sin egen åndelige forbedring.

Misundelse kan forveksles med griskhed, en anden dødssynd.

Misundelse kan være en drivkraft i mange menneskelige forhold, både privat og politisk.

I litteraturen er Biblens beretning om Kain og Abel fra 4. kapitel i Første Mosebog blandt de mest kendte historier om misundelse:
De to brødre gør hver sit offer til "Herren", men Herren ser kun Abels offer, og Kain bliver "såre vred og gik med sænket hoved" og slår Abel ihjel.

Freuds ødipuskompleks er en teori om de følelser, et barn gennemgår i det falliske fase. Denne fase går et barn igennem fra det er 3-5 år og er en seksuelt betonet kærlighed til en af dets forældre af modsat køn. Under denne fase er barnets erogene zone dets køn, og det er derfor interreseret i både deres egne genitalier og forældrenes. Ifølge Freud optræder misundelse kun hos piger, der grundet den falliske fase lægger mærke til faderens penis og moderens vagina. Pigen vil opdage at hun ikke selv har en penis og vil blive misundelig på sin far.

Se også 
 jalousi (følelse)

Referencer 

Følelser

el:Ζήλια
Henrik Trenskow

Henrik Trenskow (født 16. maj 1968) er en bedemand i Aalborg. Indtil 2014 dansk skuespiller og instruktør.
Han er søn af skuespiller Ebbe Trenskow og billedkunstner Käthe Kobborg og er født og opvokset på Fyn. Begyndte i H.C. Andersen-spillene i Odense og medvirkede allerede som dreng i opsætninger på Odense Teater.

Blev i 2015 færdiguddannet bedemand i Begravelse Danmark og har siden 2020 haft egen selvstændig begravelsesforretning i Aalborg, Danmark 

Har som professionel skuespiller medvirket på diverse danske teatre i København, på Fyn, og i Jylland. Medvirket i tv-serier som Taxa, Hotellet og Skjulte spor, kortfilmen Papa samt i spillefilmene At klappe med een hånd, Detektiverne og La Repetition af den franske filminstruktør Cathrine Corsini.

Han har siden 2001 endvidere arbejdet som instruktør og iscenesætter, og har bl.a. iscenesat musicals som Oliver, FAME og Radiserne, samt Stuepigerne af Jean Genet og En mand er en mand af Steen Kaalø.

Har skrevet manus til forestillingerne Skibet er lastet, Englemageren, m.fl.

Hovedlærer og tovholder på Himmerland Teatertalent - linje fra 2007-2009.

Hovedlærer og koordinator på TeaterTALENTnord fra 2009-2012.

Har siddet i bestyrelsen for Holbergspillene fra 1997-2003.

Referencer

Eksterne henvisninger 
 

Skuespillere fra Danmark
Personer fra Odense
Ta' det som en mand, frue

Ta' det som en mand, frue er en dansk film fra 1975, skrevet og instrueret af Mette Louise Knudsen, Elisabeth Rygaard og Li Vilstrup.

Handling 
Ellen Rasmussen er en midaldrende husmor der lever i et traditionelt ægteskab men er begyndt at tænke over de kønsroller mandssamfundet dikterer. Hun tager en kontoruddannelse og får et job. Efter at have deltaget i en strejke bliver hun godt nok fyret men hun har lært at kvinder er stærke og kan ændre forholdene når de står sammen.

Medvirkende
Tove Maës
Alf Lassen
Flemming Quist Møller
Berthe Qvistgaard
Birgit Brüel
Hans Kragh-Jacobsen
Claus Strandberg
Asta Esper Andersen
Lone Lindorff
Arne Skovhus
Lene Maimu
Lis Allentoft
Niels Skousen
Hans Henrik Clemensen
Bent Børgesen
Litten Hansen

Referencer

Eksterne henvisninger
 

Danske film fra 1975
Langturschauffør

Langturschauffør er en dansk film fra 1981.
Manuskript og instruktion Peter Ringgaard.
Blandt de medvirkende kan nævnes:

Otto Brandenburg
Kirsten Olesen
Jens Okking
Ejner Federspiel*
Jørn Faurschou
Beatrice Palner
Claus Strandberg
Solbjørg Højfeldt
Peter Schrøder
Lea Risum Brøgger
Alf Lassen
Preben Harris

*Filmen blev Ejner Federspiels sidste film.

Eksterne henvisninger 
 

Danske film fra 1981
Zdeněk Fibich

Zdeněk Fibich (født 21. december 1850 i Loket, død 15. oktober 1900 i Prag) var en tjekkisk komponist og dirigent.

Han var en tyskorienteret nationalromantiker med en stor og alsidig produktion bag sig, der bl.a. bestod af syv operaer samt 3 symfonier, kammermusik, m.m.

Han er nok mest kendt internationalt for salonstykket Poème. Fibich komponerede det i 1893 som Lento for klaver, op. 41, hefte 4, nr. 14. Samme år indarbejdede han det i sin symfoniske digtning Im Zwielicht, op. 39. Navnet Poème stammer fra violinisten Jan Kubeliks arrangement for violin og klaver fra 1908. I vore dage kendes værket i forskellige arrangementer, der kan være ganske afvigende, alt efter om de baserer sig på den oprindelige klaverkomposition eller på den symfoniske digtning.

Udvalgte værker

 Symfoni nr. 1 i F-dur (1877-1883) - for orkester
 Symfoni nr. 2 i Es-dur (1892-1893) - for orkester
 Symfoni nr. 3 i E-mol (1998) - for orkester
 "Nymfen" (1875) (symfonisk digtning) - for orkester
 "Stormen" (1880) (symfonisk digtning) - for orkester
 "Orkester fantasi" (1871) - for orkester

Kilder

Eksterne henvisninger

Komponister fra Tjekkiet
Operakomponister fra Tjekkiet